Diari Oficial de la Generalitat Valenciana


Sumari del DOGV 9099, del 03-06-2021 (2021/5438)

RESOLUCIÓ de 7 de maig de 2021, de la Conselleria de Política Territorial, Obres Públiques i Mobilitat, per la qual s'inclou el municipi d'Oliva en la categoria de municipi d'elevada perillositat d'inundació.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9099

Data del DOGV
:   03-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5438


Data del document
:   07-05-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * risc natural
    * legislació
    * inundació

RESOLUCIÓ de 7 de maig de 2021, de la Conselleria de Política Territorial, Obres Públiques i Mobilitat, per la qual s'inclou el municipi d'Oliva en la categoria de municipi d'elevada perillositat d'inundació. [2021/5438]  
Vista la sol·licitud de l'Ajuntament d'Oliva, de data 4 de novembre de 2020, relativa a la inclusió del municipi en la categoria d'elevada perillositat d'inundació, establida en l'article 15 i regulada en les disposicions addicionals primera i segona de la normativa del Pla d'acció territorial de caràcter sectorial sobre prevenció del risc d'inundació a la Comunitat Valenciana (PATRICOVA), que va tindre entrada el 10 de novembre.  
  
Antecedents de fet  
1. Pla general d'Oliva  
L'objecte del present document no inclou l'anàlisi de l'adequació del Pla general d'Oliva a la normativa urbanística del PATRICOVA, sobre la base de la cartografia d'inundabilitat resultant dels mapes de perillositat per inundació del Sistema nacional de cartografia de zones inundables. L'estudi d'inundabilitat referit en el pla general del municipi va ser aprovat mitjançant Resolució del director general d'Avaluació Ambiental i Territorial, de 7 de març de 2014, i no té aplicació en la proposta de planejament presentada com a document consultiu. El Pla general d'Oliva va començar la tramitació d'avaluació ambiental estratègica l'any 2010, i se'n va emetre el document de referència a l'octubre d'aquell any, que va caducar el juny de 2016 per manca de nova documentació.  
2. Aprovació municipal  
La sol·licitud de declaració de municipi amb elevada perillositat d'inundació ha sigut aprovada pel ple de l'Ajuntament d'Oliva, en sessió de 29 d'octubre de 2020, segons la certificació del secretari general de l'Ajuntament de 2 de novembre de 2020.  
3. Documentació aportada  
L'acord plenari municipal de sol·licitud de la declaració de municipi d'elevada perillositat s'acompanya de:  
- Informe realitzat per l'empresa Typsa, amb data de redacció octubre de 2020, per la justificació dels paràmetres exigits en la normativa del PATRICOVA.  
- Informe jurídic de data 15 d'octubre de 2020.  
- Informe tècnic justificatiu de la necessitat i de la conveniència de la declaració de municipi d'elevada perillositat d'inundació donades les condicions territorials per al desenvolupament.  
Com a principals antecedents s'han considerat els següents:  
· Estudi d'inundabilitat en el terme municipal d'Oliva (València), que conté la documentació mínima establida en l'article 17 de la normativa del PATRICOVA i que va ser aprovat per la Generalitat valenciana per Resolució del director general d'Avaluació Ambiental i Territorial, de 7 de març de 2014.  
· La zona inundable en el municipi d'Oliva (corresponent a l'avinguda de 500 anys de període de retorn), inclosa en el Sistema nacional de cartografia de zones inundables (revisat en el segon cicle d'inundacions 2016-2020).  
· El Pla general d'ordenació urbana (PGOU) d'Oliva, aprovat definitivament el 30 de novembre de 1982.  
· La informació sobre l'estat d'execució del planejament vigent proporcionada per l'Ajuntament d'Oliva, que permet analitzar les tendències de creixement fins hui.  
· PATRICOVA (2015).  
A l'informe justificatiu dels paràmetres per a la declaració de municipi d'elevada perillositat s'aporten taules comparatives on s'exposen les superfícies del terme municipal, de l'àrea d'afectació de la perillositat d'inundació, segons el PATRICOVA i segons el Sistema nacional de cartografia de zones inundables (SNCZI); i es calculen els percentatges que representen les esmentades superfícies d'afectació respecte a la superfície del terme municipal.  
  
  
Figura 1. Classificació del sòl i nivell de perillositat associat al que determina la normativa del PATRICOVA, segons la documentació presentada en l'informe de Typsa.  
  
  
4. Cartografies de perillositat d'inundació  
El mapa de perillositat per inundació, segons el SNCZI, corresponent al terme municipal d'Oliva, es mostra en la figura 2, mentre que en la figura 3 (en la pàgina següent) es pot veure la cartografia de perillositat d'inundació referida a la cartografia del PATRICOVA.  
  
  
  
Figura 2. Perillositat d'inundació, per a 500 anys de període de retorn (en color blau clar) amb indicació dels àmbits de sòl protegit en el municipi, segons la documentació presentada en l'informe de Typsa.  
  
Les dues cartografies indicades tenen caràcter complementari, en aplicació de l'article 7 de la normativa del PATRICOVA, i són elements essencials per a la determinació de la problemàtica d'inundació en el territori.  
Amb data de 7 de març de 2014, el director general d'Avaluació Ambiental i Territorial emet resolució d'aprovació de l'estudi d'inundabilitat del terme municipal d'Oliva, d'amplitud i caracterització similar al de la cartografia de perillositat del SNCZI, però tenint en compte, entre altres mesures correctores les referides en la rambla de la Gallinera i el barranc d'Alfadalí, el laminatge de la presa prevista en el curs mitjà de la rambla de la Gallinera, situada al terme de l'Atzúbia, i la desviació de part dels cabals del barranc de Beniteixir al caixer del riu Serpis.  
  
  
Figura 3. Perillositat d'inundació segons els nivells determinats en el PATRICOVA, que s'aporta en la documentació presentada en l'informe de Typsa.  
D'altra banda, la Confederació Hidrogràfica del Xúquer ha elaborat els mapes de perillositat per inundació, en compliment del qual s'estableix en l'article 8 del Reial decret 903/2010, de 9 de juliol, d'avaluació i gestió de riscos d'inundació. Aquests mapes s'han integrat en el Sistema nacional de cartografia de zones inundables, gestionat pel Ministeri d'Agricultura, Alimentació i Medi Ambient, que es pot consultar en la pàgina web d'aquest organisme. El mapa de perillositat per inundació corresponent al terme municipal d'Oliva es reflecteix en la figura 2.  
  
Atés que existeixen tres cartografies oficials de perillositat d'inundació en el mateix àmbit del terme municipal, en les zones on se superposen, preval la del Sistema nacional de cartografia de zones inundables similar a la de l'estudi del municipi, per estar desenvolupada a major escala, detall i precisió, i vist que la de l'estudi d'inundabilitat del municipi conté mesures correctores encara no aclarides, en aplicació de l'article 10 de la normativa del PATRICOVA.  
5. Declaració de municipi amb elevada perillositat d'inundació  
L'article 15 de la normativa del PATRICOVA defineix els municipis amb elevada perillositat d'inundació, atesa la superfície del terme municipal afectada o que l'àrea afectada faça impossible el desenvolupament del planejament, les activitats i les infraestructures necessàries per al municipi.  
La inclusió d'un municipi en la categoria d'elevada perillositat d'inundació es regula en l'apartat 2 de la disposició addicional primera de la normativa del PATRICOVA i es justifica en l'antecedent de fet sisé.  
  
  
Figura 4. Perillositat d'inundació, per a 500 anys de període de retorn (calats en diferents graus en color blau que corresponen a majors nivells, segons el color blau es fa més fosc) que es presenta amb l'estudi d'inundabilitat aprovat i que té en consideració les mesures correctores previstes en les previsions de millora del drenatge d'avingudes per la rambla de la Gallinera.  
6. Justificació del compliment de requisits  
El Servei d'Ordenació del Territori va emetre informe el 4 de desembre de 2014, en el qual determinava la necessitat de completar la documentació aportada referida a la justificació de la protecció que formaria part de la infraestructura verda, la comparació del model de planejament amb les possibilitats de creixement i les limitacions al desenvolupament, i la consideració dels àmbits dels voltants del nucli urbà que no resten afectats per inundabilitat, aspectes que es justifiquen en la documentació aportada i que es precisen en els paràgrafs següents.  
En la justificació aportada per l'Ajuntament, que conté l'informe elaborat per Typsa, es realitza una valoració comparativa de les superfícies afectades per la inundabilitat respecte del terme municipal, on es justifica l'afecció per inundació de 2.435,65 ha del total de 5.919,48 ha que té el municipi, el que suposa el 40,7 % de la superfície del terme municipal, percentatge inferior a les parts exigides en la normativa del PATRICOVA (vegeu el quadre-resum subsegüent).  
  
  
  
Figura 5. Quadre que quantifica la superfície afectada per inundabilitat, aportat en l'informe de Typsa, apartat 5 «Inundabilitat i classificació del sòl», que forma part de la documentació presentada.  
  
  
PERILLOSITAT Ha % respecte total TM  
Nivell 1 414,27 6,9  
Nivell 2 339,43 5,7  
Nivell 3 822,15 13,7  
Nivell 4 362,28 6,1  
Nivell 5 68,12 1,1  
Nivell 6 429,40 7,2  
Total Ha 2.435,65 40,7  
  
  
  
Del total de la superfície del terme municipal (5.919,48 ha) tan sols 944 ha no es troben afectades per inundabilitat o per alguna figura de protecció, el que suposa que només en aqueix 16 % de territori es poden desenvolupar les actuacions de desenvolupament que es plantegen en el municipi, però cal minvar les 263 ha que ja es troben classificades com a sòl urbà o sistemes generals, per la qual cosa hi hauria 681 ha (un 11,51 %) possibles per aquests menesters de la totalitat del municipi.  
  
Aquesta limitació al futur desenvolupament d'Oliva lligada a l'emplaçament d'aquest sòl sense afecció pot determinar-se d'aplicació a la segona opció especificada en l'article 15 de la normativa d'aplicació, la referida a les limitacions per a orientar els desenvolupaments cap a zones no inundable o de molt baixa afecció, i condiciona la implantació de les infraestructures imprescindibles per al municipi i la resta d'administracions (tant si són per dotacions com de caràcter viari -carreteres i ferrocarrils-), aspectes que no sols fan inviable el compliment del planejament vigent (aprovat en 1982), si més no la possibilitat de plantejar un model de futur més acord amb els requeriments territorials i ambientals exigits per les normatives actuals.  
7. Consideració del Pla general d'Oliva  
Tal com es fa referència en l'antecedent de fet primer, l'objecte del present document no inclou l'anàlisi de l'adequació del Pla general d'Oliva a la normativa del PATRICOVA, segons la cartografia d'inundabilitat indicada en l'antecedent de fet quart. Una vegada s'haja inclòs el municipi en la categoria d'elevada perillositat d'inundació, s'analitzarà l'adequació de la proposta de planejament que presente el Pla general estructural al règim específic d'aquesta categoria de municipis, regulat en la disposició addicional segona i concordants de la normativa del PATRICOVA.  
  
Fonaments de dret  
1. La tramitació seguida en l'expedient es considera correcta en haver-se complit el que es disposa en l'article 15 i en la disposició addicional primera de la normativa del PATRICOVA.  
2. La determinació de la perillositat d'inundació a partir dels mapes de perillositat d'inundació del SNCZI elaborats per la Confederació Hidrogràfica del Xúquer, similars als de l'estudi d'inundabilitat del municipi aprovat per Resolució del director general d'Avaluació Ambiental i Territorial, de 7 de març de 2014, queda justificada en virtut de l'article 10 de la normativa del PATRICOVA.  
De l'anterior es determina que l'àmbit del terme municipal d'Oliva no es pot considerar inundable les 2/3 parts de la superfície del terme municipal; no obstant això, es considera que en el supòsit de trobar-se cartografiats tots els llits del terme municipal i les perillositats respectives, qüestió que no és obligatòria, sí que podria aconseguir la xifra mínima de de la superfície del terme.  
Ara bé, és evident que es compleix la condició segona referida a les limitacions de creixement del pla en la zona de costa, on es desenvolupa tota l'activitat del municipi i es localitzen les infraestructures viàries i els àmbits les dotacions, per a trobar-se, entre altres, situat també el nucli urbà d'Oliva. Per això, es considera que compleix el requisit indicat de la normativa del PATRICOVA, per a considerar-lo com a municipi d'elevat risc.  
Es reitera que la present resolució no inclou l'anàlisi de l'adequació del Pla general d'Oliva a la normativa del PATRICOVA, per la qual cosa no pressuposa cap valoració sobre el model de planejament proposat inicialment pel municipi.  
3. La competència per a resoldre sobre la inclusió de nous municipis en la categoria d'elevat risc d'inundació correspon al conseller competent en matèria d'ordenació del territori, en aplicació de l'apartat 2 de la disposició addicional primera de la normativa del PATRICOVA.  
  
Vistos els antecedents adés exposats, així com els preceptes legals esmentats i la resta d'aquells que són de general i pertinent aplicació, resolc:  
  
Únic  
Incloure el municipi d'Oliva en la categoria de municipi amb elevada perillositat d'inundació, en considerar-se prou complides les previsions contingudes en el Pla d'acció territorial sobre prevenció del risc d'Inundació a la Comunitat Valenciana (PATRICOVA).  
  
  
València, 7 de maig de 2021.- El conseller de Política Territorial, Obres Públiques i Mobilitat: Arcadi España García.